
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1925 

17 Ιουλίου 2014 


ΑΠΟΦΑΣΕΙ Σ 

Αριθμ. Φ.900/53/248373 

Ομάδα Στρατηγικού Σχεδιασμού - Τροποποίηση της 
Απόφασης «Διάρθρωση του Γραφείου Υπουργού του 
Υπουργείου Εθνικής Αμυνας». 

Ο ΥΠΟΥΡΓΟΣ 
ΕΘΝΙΚΗΣ ΑΜΥΝΑΣ 

Έχοντας υπόψη: 

1. Τις διατάξεις: 

α. του άρθρου 72 παρ. 1, 2 του ν. 3433/2006 «Περί 
Προμηθειών Αμυντικού Υλικού των Ενόπλων Δυνάμεων» 
(ΦΕΚ Α' 20). 

β. του άρθρου 56 του Κώδικα νομοθεσίας για την 
Κυβέρνηση και τα κυβερνητικά όργανα, που κυρώθηκε 
με το άρθρο πρώτο του π.δ. 63/2005 «Κωδικοποίηση 
της νομοθεσίας για την Κυβέρνηση και τα Κυβερνητικά 
όργανα» (ΦΕΚ Α'/98). 

γ. του άρθρου 5 του ν. 2292/1995 «Περί λειτουργίας 
ΥΕΘΑ. Διοίκηση καιΈλεγχος Ενόπλων Δυνάμεων» (ΦΕΚ 
Α735). 

δ. της υπ’ αριθμ. 248914/ 27-07-2006 αποφ. ΥΕΘΑ 
«Διάρθρωση του Γ ραφείου Υπουργού του Υπουργείου 
Εθνικής Αμυνας» (ΦΕΚ Β'/1056). 

2. Το γεγονός ότι από την παρούσα απόφαση δεν 
προκαλείται δαπάνη σε βάρος του κρατικού προϋπο¬ 
λογισμού, αποφασίζουμε: 

1. Στο άρθρο μόνο της υπ’ αριθμ. 248914/ 27-07-2006 
απόφασης Υπουργού Εθνικής Αμυνας «Διάρθρωση του 
Γ ραφείου Υπουργού του Υπουργείου Εθνικής Άμυνας» 
αναριθμείται η παράγραφος 6 σε 7 και προστίθεται 
παράγραφος 6 ως ακολούθως: 

«6. Συστήνεται αυτοτελής και ανεξάρτητη Ομάδα 
Στρατηγικού Σχεδιασμού, η οποία υπάγεται απευθείας 
στον Υπουργό Εθνικής Αμυνας. 

α. Σκοπός της Ομάδας Στρατηγικού Σχεδιασμού είναι: 

(1) Η ενασχόληση με θέματα άμυνας, ασφάλειας, 
στρατηγικής, επίλυσης συγκρούσεων και διαχείρισης 
κρίσεων, καθώς και με εξειδικευμένα ζητήματα διεθνών 
σχέσεων και διεθνούς δικαίου, προς υποβοήθηση και 
υποστήριξη του έργου της πολιτικής και στρατιωτικής 
ηγεσίας του Υπουργείου Εθνικής Αμυνας. 

(2) Η μελέτη και ανάλυση του διεθνούς και περιφερει¬ 
ακού γεωστρατηγικού περιβάλλοντος που επηρεάζει ή 


μπορεί να επηρεάσει έμμεσα ή άμεσα την Ελλάδα ως 
έθνος αλλά και ως κράτος - μέλος της Ευρωπαϊκής 
Ένωσης, του ΝΑΤΟ και άλλων διεθνών και περιφερεια¬ 
κών οργανισμών. 

(3) Η υποβολή προτάσεων, εκθέσεων, κειμένων εργασί¬ 
ας και πολιτικής, καθώς και ερευνητικού και μελετητικού 
έργου προς τον Υπουργό Εθνικής Αμυνας. 

(4) Η προετοιμασία ετήσιας έκθεσης γεωστρατηγικού 
σχεδιασμού και αναλύσεων που θα υποβάλλεται προς 
τα μέλη του Ελληνικού Κοινοβουλίου και θα συζητείται 
στις αρμόδιες κοινοβουλευτικές επιτροπές. 

(5) Η ανάπτυξη κάθε άλλης δραστηριότητας, η οποία 
θα της ανατίθεται με απόφαση του Υπουργού Εθνικής 
Αμυνας. 

β. Τα μέσα για την υλοποίηση του έργου της Ομάδας 
Στρατηγικού Σχεδιασμού είναι: 

(1) Η πραγματοποίηση σχετικών με την εκπλήρωση 
των σκοπών της, μελετών και ερευνών, καθώς και κει¬ 
μένων τεκμηρίωσης και πολιτικής. 

(2) Η συνεργασία με διεθνείς και περιφερειακούς 
οργανισμούς, Ανώτατα και Τεχνολογικά ελληνικά και 
αλλοδαπά Εκπαιδευτικά Ιδρύματα, καθώς και με τις 
Στρατιωτικές σχολές (ΣΕΟΑ, ΑΔΙΣΠΟ, ΑΣΕΙ, ΑΣΣΥ κ.λπ.), 
όπως επίσης και με άλλα ερευνητικά κέντρα, φορείς, 
οργανισμούς και επιμορφωτικά κέντρα αλλά και ινστι¬ 
τούτα, καθώς και με δεξαμενές σκέψεις. 

(3) Η συνεργασία εντός του Υπουργείου Εθνικής 
Αμυνας με το Κέντρο Χειρισμού Κρίσεων του Γ ενικού 
Επιτελείου Εθνικής Άμυνας, τη Γ ενική Διεύθυνση Πολι¬ 
τικής Εθνικής Αμυνας και Διεθνών Σχέσεων, αντίστοι¬ 
χες ομάδες Υπουργείων Αμυνας άλλων χωρών, όλες 
τις υπηρεσίες του Υπουργείου Εθνικής Αμυνας και τα 
Γ ενικά Επιτελεία ανάλογα με τις ανάγκες εκπλήρωσης 
του έργου της Ομάδας. 

γ. Η Ομάδα Στρατηγικού Σχεδιασμού διαθέτει δύο 
επιμέρους υποομάδες εργασίας. Η πρώτη για διοικητική 
μέριμνα και υποστήριξη και η δεύτερη για την παραγωγή 
έργου και την εκπλήρωση των σκοπών της. 

δ. Στην Ομάδα Στρατηγικού Σχεδιασμού μπορούν 
να ενταχθούν στρατιωτικοί, μόνιμοι και έφεδροι (άνευ 
αντιμισθίας ή ανταλλάγματος), ανεξαρτήτως βαθμού 
και όπλου/σώματος ή ειδικότητας, μόνιμο ή με σχέση 
εργασίας ιδιωτικού δικαίου αορίστου χρόνου (ΣΕΙΔΑΧ) 
πολιτικό προσωπικό που υπηρετεί στο Υπουργείο Εθνι¬ 
κής Αμυνας, αποσπασμένοι από τον ευρύτερο δημόσιο 

τομέα μόνιμοι ή με σχέση εργασίας ιδιωτικού δικαίου 
αορίστου χρόνου (ΣΕΙΔΑΧ) υπάλληλοι, σύμφωνα με τη 
διαδικασία που καθορίζει η κείμενη νομοθεσία καθώς 
και επί τιμή διπλωματικοί υπάλληλοι και συνταξιού¬ 
χοι ανώτεροι δημόσιοι υπάλληλοι (άνευ αντιμισθίας ή 
ανταλλάγματος).» 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Ιουλίου 2014 

Ο ΥΠΟΥΡΓΟΣ 

ΔΗΜΗΤΡΙΟΣ ΑΒΡΑΜΟΠΟΥΛΟΣ 

